**UTORAK, 18.1.**

**DANAŠNJI RASPORED:**

1.HJ

2.HJ

3.MAT

4.NJEM

5.NJEM

Danas ćeš imati 2 sata Hrvatskoga jezika. Zato ćeš sutra (u srijedu) umjesto hrvatskoga imati 2 sata prirode.

**HRVATSKI JEZIK**

**Lutkarski film Koyaa, epizoda Smrznuti šal, Kolja Saksida (2 sata)**

Danas ćeš gledati lutkarski film o lutku po imenu Koyaa, epizodu *Smrznuti šal*.

To je slovenski animirani film koji potpisuje redatelj i animator Kolja Saksida.

Neke informacije o filmu: *U svakoj od ukupno šest epizoda filma, Koyaa će trebati smisliti kako doskočiti šali nekog predmeta iz svojeg doma. S obzirom da je u filmu sve moguće, tako i predmeti (koji se šale s njim) iznenada „ožive” i Koyya treba biti jako domišljat da ih navede na ono što je naumio.*

No, za početak, otvori udžbenik na 26.strani.Pročitaj tekst ispod fotografije.

Zatim pogledaj film preko linka ili ga samostalno otvori preko Esfere.

<https://www.e-sfera.hr/dodatni-digitalni-sadrzaji/d5d87d38-779e-4f99-837e-c112ffeca9ed/>

Nakon pogledanog lutkarskog filma, usmeno odgovori na 15 pitanja u udžbeniku. Ako nisi siguran za neki odgovor, pogledaj film još jednom.

Riješi zadatke na 27. i 28.strani udžbenika te radnu na 73.strani.

Usmeno pokušaj odgovoriti na moja pitanja:

1. ZVUK

Razgovaraju li likovi u ovom filmu? Kako komuniciraju? Možemo li reći da film ima zvuk? Što si u filmu čuo/čula? Navedi nekoliko primjera.

Možemo li reći da film zvukom pripovijeda priču? Osim šumova, što si još čuo/čula? Kakva je glazba? Kada je brža, a kada sporija? Navedi primjer.

2. BOJA

Što možeš reći o bojama u ovom filmu? Jesu li nježne, izražene, zagasite, blijede…? Kakav bi film bio da su boje drukčije, tamne i zagasite? Bi li to odgovaralo šaljivom tonu filma?

3. ANIMACIJA LIKOVA

Po čemu zaključuješ kakvog je Koyaa raspoloženja te što osjeća?

Možemo li reći da lutak glumi?

Prepiši plan ploče u bilježnicu, a na kraju riješi kviz.

<https://www.e-sfera.hr/dodatni-digitalni-sadrzaji/d5d87d38-779e-4f99-837e-c112ffeca9ed/>

|  |
| --- |
| Plan ploče |
| Koyaa: Smrznuti šal  Kolja Saksida  – animirani film, lutkarski  – jedna od šest epizoda iz serije animiranih filmova o lutku po imenu Koyaa  – likovi: Koyya , šal, sova  Osobine glavnoga lika Koyye: vedar, dobrodušan, pažljiv, strpljiv, domišljat, uporan…  Lutkarski film je film u kojem su lutke ili predmeti animirani.  Ovaj lutkarski film pripovijeda događaje filmskim izražajnim sredstvima: animacijom (pokretima i mimikom (izrazom) lica animiranih likova, zvukom (šumovima, glazbom), bojom. |

**MATEMATIKA**

**PONAVLJANJE**

Nadam se da ste uspjeli riješiti jučerašnje zadatke bez problema. Danas nastavljamo sa ponavljanjem.

Riješi radnu na 67. I 68.strani.